Musiek vir Sondag | SkalkSkryf
« Vrydag musiek
Desember blues »
Desember 8, 2013 deur Louwie
“Ritual maintains the world’s holiness. Knowing that everything we do, no matter how simple, has a halo of imagination around it and can serve the soul, enriches life and makes the things around us more precious, more worthy of our protection and care. As in a dream a small object may assume significant meaning, so in a life that is animated with ritual there are no insignificant things.” So sê Thomas Moore in sy boek “Care of the Soul”
Miskien is dit wat fout is in ons postmoderne era. Daar is niks meer wat werklik as “precious” beskou word nie. Dit wat nie my ego streel, of my status bevestig nie, is nie die moeite werd om aan aandag te gee nie. Alles is weggooibaar, vervangbaar. Sodra daar `n nuwe model selfoon/tablet/motorkar of meisie op die horison verskyn word die ou een in die laai gegooi en vergeet. Ons lewe is oorbevolk met “insignificant things”.
Miskien is die sleutelwoord in die aanhaling van Moore hier bo “imagination”. Die wêreld ly aan `n gebrek aan verbeelding, aan droom, aan vra: “wat as?”. Om te vra na anderkant dogma, na anderkant sekerhede, na dit wat heilig is. Maar die intellek en die materiële is ons vaste anker, verskaf ons antwoorde, voorspel ons toekoms en rig ons daaglikse rituele om die altaar van ons besittings. Dit sê vir ons daar is niks wat heilig is nie.
Miskien bring die nuwe jaar nuwe lig, want eintlik is alles omgewe met `n halo van heiligheid, van beduidende waarde, of ons dit wil erken of nie. Dit is vir ons om dit weer van nuuts af te ontdek en te beleef.
Posted in Louwie | Tagged Jules Massenet, Meditation, Thomas Moore | Lewer Kommentaar